Krajono de IKEA

eta|Modernaj krajonoj de IKEA
eta|Breto kun krajonoj, mezurbendoj kaj mapoj en IKEA-vendejo
Krajonoj de IKEA estas malgrandaj krajonoj, senpage disponeblaj en la vendejoj de IKEA tutmonde. La klientoj povas trovi ilin en malgrandaj skatoloj alligitaj al stango, kune kun mapoj, mezurbendoj kaj aĉetlistoj. La krajonoj havis diversan aspekton tra la jaroj – kovritaj per blua, poste flava farbo, nun en natura koloro de ligno. Malgraŭ la malsamaj koloroj, iliaj dimensioj ĉiam estis la samaj – 7×87 mm<. La kutima en-vendeja uzo de la krajonoj estas por fari notojn, ekz. oni skribas la var-kodon en sia notlibro kaj iras al memserva meblo-magazeno por ricevi la artiklon trovitan en la ekspozicia parto de la vendejo.

Onidire la krajonoj de IKEA estis enkondukitaj pro rivaleco kontraŭ la entrepreno Argos, kiu senpage disponigis skribilojn en siaj vendejoj en Britio. En tiu tempo, la konkurenculo metis po ses skribiloj sur ĉiu broŝur-breto, dum IKEA disponigis la krajonojn en grandaj ujoj. IKEA mendas 5,2 milionojn da krajonoj ĉiujare por siaj kanadaj vendejoj. La firmao ne malaprobas, ke la klientoj uzu ilin por aliaj celoj, kiel konstruprojektoj aŭ artaj verkoj. La nederlanda artisto Judith Delleman konstruis seĝon el centoj da ili. Kiam IKEA-vendejo unuafoje malfermiĝis en Sud-Koreio, stoko da senpagaj krajonoj destinita por du jaroj elĉerpiĝis ene de du monatoj.

La forĵeteblaj krajonoj estas ankaŭ uzataj en kirurgio por marki osteotomiajn tranĉojn en kranivizaĝa kaj makzelvizaĝa kirurgioj. Alia apliko de la krajonoj estas desegni elektronikajn cirkvitojn. Oni uzis ilin ankaŭ en produktado de kloro-sentiloj por trinkakvo..

En 2014 IKEA publikigis reklamon en siaj profiloj ĉe diversaj sociaj retoj pri la senpagaj krajonoj, kun la slogano Absolutely familiar. Entirely free, kun la celo moki novan produkton de Apple.

 Referencoj 

Kategorio:Kirurgiaj instrumentoj
Kategorio:IKEA
Kategorio:Skribiloj
Kategorio:Lignaĵoj